ΓΡΑΠΤΗ ΕΡΩΤΗΣΗ E-2899/01

υποβολή: Sebastiano Musumeci (UEN) προς την Επιτροπή

(22 Οκτωβρίου 2001)

Θέμα: Αλιεία με παρασυρόμενα απλάδια

Ο Κανονισμός ΕΚ 1239/98(1) θέσπισε την κατάργηση της αλιείας με παρασυρόμενα απλάδια από 1ης Ιανουαρίου 2002 και το τεχνικό έγγραφο της STECF της Γενικής Διεύθυνσης Αλιείας της Επιτροπής καθόρισε παραμέτρους για την αξιολόγηση των επιπτώσεων στα κητοειδή.

Το εν λόγω έγγραφο κατέδειξε τους τεχνικούς τρόπους για τον περιορισμό των επιπτώσεων, χωρίς να επιβάλει την κατάργηση της αλιείας με παρασυρόμενα απλάδια καιπογράμμισε εξάλλου ότι το οποιοδήποτε μέτρο σχετικά με την αλιεία με παρασυρόμενα απλάδια που θα αφορά τη Λεκάνη της Μεσογείου, για να έχει θετικά αποτελέσματα, θα έπρεπε να επεκταθεί πέρα από τις χώρες της Ένωσης και σε όλες τις άλλες χώρες της Λεκάνης.

Μέχρι σήμερα, ενώ οι χώρες της ΕΕ κατήργησαν την αλιεία με παρασυρόμενα απλάδια, ουδέν ανάλογο μέτρο έλαβαν οι χώρες της Βόρειας Αφρικής που αντίθετα, ενίσχυσαν σημαντικά το στόλο που πραγματοποιεί τέτοιου είδους αλιεία.

Δεδομένου ότι κατέστη μάταια η οποιαδήποτε ενδεχόμενη ευνοϊκή επίπτωση στο περιβάλλον, η Ευρωπαϊκή Ένωση παραδόξως, από παραγωγός ξιφία κατέστη εισαγωγέας από τις βορειοαφρικανικές χώρες της Μεσογείου.

1. Δεν θεωρεί η Επιτροπή ότι θα έπρεπε να επαναξιολογήσει το πρόβλημα των παρασυρόμενων απλαδιώνπό το πρίσμα του τεχνικού εγγράφου της STECF;

2. Προτίθεται να προβεί σε απογραφή των κοινοτικών αλιευτικών σκαφών που εξακολουθούν μέχρι σήμερα να ασχολούνται με την εν λόγω αλιεία·

3. Θεωρεί ότι πρέπει να συμφωνηθούν μεταξύ των κρατών μελών μέτρα με στόχο την ορθολογική άσκηση της αλιείας με παρασυρόμενα απλάδια·

4. Προτίθεται να προβεί επειγόντως σε ενέργειες για την εξομοίωση των νομοθεσιών όλων των χωρών της Λεκάνης της Μεσογείου·

(1) ΕΕ L 171 της 17.6.1998, σελ. 1.

Απάντηση του κ. Fischler εξ ονόματος της Επιτροπής

(3 Δεκεμβρίου 2001)

Η έκθεση Επιστημονικής, Τεχνικής και Οικονομικής Επιτροπής Αλιείας (STECF), στην οποία αναφέρεται το Αξιότιμο Μέλος του Κοινοβουλίου, αποτελεί έγγραφο το οποίο λαμβάνει ήδηπόψη τις διατάξεις του κανονισμού του Συμβουλίου (ΕΚ) αριθ. 1239/98 της 8ης Ιουνίου 1998 για την τροποποίηση του κανονισμού (ΕΚ) αριθ. 894/97 για την πρόβλεψη ορισμένων τεχνικών μέτρων διατήρησης των αλιευτικών πόρων(1), ο οποίος απαγορεύει τη χρήση παρασυρόμενων απλαδιών διχτυών για τα άκρως μεταναστευτικά είδη.

Η Επιτροπή δεν έλαβε καμία αξιόπιστη επιστημονική έκθεση σχετικά με την ενδεχόμενη εξέλιξη της τεχνολογίας των αλιευτικών εργαλείων ή την παρακολούθηση των παρεμπιπτόντων αλιευμάτων προστατευόμενων ειδών που να μπορεί να αποδείξει μία ουσιαστική μείωση των προβλημάτων διατήρησης για τα οποία θεσπίστηκε ο κανονισμός.

Σύμφωνα με τον κανονισμό αριθ. 1239/98 τα κράτη μέλη ενημερώνουν σε τακτά διαστήματα την Επιτροπή σχετικά με τον αριθμό σκαφών που χρησιμοποιούν παρασυρόμενα απλάδια δίχτυα για την αλιεία ορισμένων άκρως μεταναστευτικών πελαγικών ειδών. Τα δεδομένα αυτά έχουν ήδη διαβιβαστεί στο Κοινοβούλιο μέσω ετήσιας έκθεσης που καταρτίστηκε από την Επιτροπή σχετικά με την εφαρμογή της κοινοτικής νομοθεσίας όσον αφορά τα παρασυρόμενα απλάδια δίχτυα.

Η πρωταρχική ευθύνη όσον αφορά την εφαρμογή του κανονισμού του Συμβουλίου αριθ. 1239/98 βαρύνει τα κράτη μέλη. Η Επιτροπή, από την πλευρά της, θα λάβει τα αναγκαία μέτρα προκειμένου να επαληθεύσει την κατάλληλη εφαρμογή της εν λόγω νομοθεσίας από όλα τα κράτη μέλη. Σε αντίθετη περίπτωση, η Επιτροπή θα κινήσει τις προβλεπόμενες διαδικασίες.

Βάσει των πληροφοριών που διαθέτει, η Επιτροπή, δεν μπορεί να επιβεβαιώσει ούτε να απορρίψει τον ισχυρισμό του το Αξιότιμου Μέλους του Κοινοβουλίου σχετικά με τον αριθμό μη κοινοτικών σκαφών που χρησιμοποιούν παρασυρόμενα απλάδια δίχτυα στη Μεσόγειο. Η Επιτροπή θα κάνει ό,τι μπορεί προκειμένου να ενισχύσει την Γενική Επιτροπή Αλιείας για τη Μεσόγειο και ναποστηρίξει τις προσπάθειές της για την επίτευξη μιας βιώσιμης αλιείας για την ελαχιστοποίηση των δυσμενών επιπτώσεων στο οικοσύστημα της Μεσογείου.

(1) ΕΕ L 171 της 17.6.1998.